Watertoevoer by hospitaal herstelArgieffoto (Foto: Parentingupstream, Pixabay) Watertoevoer is ten volle herstel na die Bertha Gxowa-hospitaal en ander dele van Germiston se middestad wat geraak is deur ŉ onderbreking die afgelope vyf dae. Nhlanhla Cebekhulu, woordvoerder van die Stad Ekurhuleni, het Dinsdag gesê die hospitaal het op 13 Maart lae waterdruk begin beleef ná herstelwerk aan ŉ paar gebarste pype in verskeie dele in die stad. “Tegnici het ondersoek ingestel en bevind verskeie waterkleppe is buite werking en verskeie kleppe was gesluit. Meer as 156 waterkleppe moes nagegaan word om die oorsaak van die probleem op te spoor. “Alhoewel die watertoevoer herstel is, ontvang die hospitaal deurgaans water deur middel van vier tenkers om seker te maak die watervlakke in die opgaartenk bly bo 75% om seker te maak die interne salenetwerk het voorraad wanneer enige noodgeval, soos ŉ brand, plaasvind.” Residensiële huise en eenverdiepinggeboue in die gebied is nie deur die probleem in watertoevoer geraak nie, alhoewel sommige persone lae waterdruk kon beleef.